b'\n_START_ARTICLE_\nAtlantic Star\n_START_PARAGRAPH_\nAtlantic Star er en britisk milit\xc3\xa6r kampanjemedalje tildelt for tjeneste i fl\xc3\xa5ten eller handelsmarinen i Atlanterhavet under andre verdenskrig.\n_START_SECTION_\nUtforming\n_START_PARAGRAPH_\nAtlantic Star er utformet som en stjerne med seks tagger og er laget av bronse. H\xc3\xb8yden er 44 mm, bredden 38 mm. Forsiden har en midtmedaljong som viser kong Georg VIs kronede monogram omgitt av en bord med innskriften \xc2\xabTHE ATLANTIC STAR\xc2\xbb. Baksiden er slett, men kan i noen tilfeller ha mottagerens navn inngravert. Medaljen er opphengt i et b\xc3\xa5nd der fargene m\xc3\xb8rk bl\xc3\xa5tt, hvitt og gr\xc3\xb8nt g\xc3\xa5r over i hverandre. Fargene skal representere havet._NEWLINE_Den som etter \xc3\xa5 ha gjort seg fortjent til Atlantic Star fylte kriteriene for Air Crew Europe Star eller France and Germany Star ble ikke tildelt disse medaljene, men fikk i stedet b\xc3\xa5ndspenner med disse navnene. P\xc3\xa5 b\xc3\xa5ndspennen ble dette markert med en rosett.'